Το 2012 έκαναν άλλη μια προσπάθεια να εκπροσωπήσουν την Ρωσία στον διαγωνισμό με το τραγούδι Party for Everybody, με τμήματα στα αγγλικά. Η ομάδα τελικά κέρδισε, με 38.51 πόντους παραπάνω από τον νικητή της Γιουροβίζιον 2008, Ντίμα Μπιλάν, ο οποίος συμμετείχε στον διαγωνισμό με το μέλος των T. A. T. u. Γιούλια Βόλκοβα με το τραγούδι "Back to her Future", το οποίο τερμάτισε δεύτερο με 29.25 πόντους. Εκπροσώπησαν την Ρωσία στο Διαγωνισμό Τραγουδιού της Eurovision 2012 στο Μπακού του Αζερμπαϊτζάν. Το συγκρότημα τερμάτισε στην 2η θέση με 259 πόντους, λαμβάνοντας πόντους από 40 χώρες εκ των επιλέξιμων 41 (με την εξαίρεση της Ελβετίας) και βρίσκονταν πίσω από την Σουηδία που κέρδισε 372 πόντους.